Deg wamud n tullisin n Dalila Qeddac-Ccix nufa-d kra n yiwudam tga-asen aglam n ṭṭbiɛa, nefren-d deg-sen wid i d-yufrararen deg umedya, deg tullist «Yir tamuɣli», tamarut tessebgen-d s telqayt ṭṭbiɛa n Massi i yečča leḥya seg tuzert-is, id-yesseɣlin fell-as tasusmi iɛezzel iman-is ɣef yimddukal-is: «Massi, d imseḍḥi, ula tezweɣ-nni n twejjatin-is ziɣ d tezweɣ n leḥya allaɣ-is ibubb anfafad n tuggdi d uɛekki armi yuɣal d agugam ur ineṭṭeq ur yessenṭaq» sb.11